**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О БУЏЕТУ ГРАДА УЖИЦА ЗА 2023. ГОДИНУ**

Градско веће града Ужица позива грађане, удружења, организације цивилног друштва, привреднике, стручну јавност, представнике медија и друге заинтересоване актере да узму учешће у јавној расправи о Нацрту одлуке о буџету Града Ужица за 2023. годину, са инвестиционим делом.

Јавна расправа о Нацрту одлуке о буџету града Ужица за 2023. годину (са инвестиционим делом) спровешће се у периоду **од 18.11.2022. до 05.12.2022. године**.

Са циљем већег учешћа грађана и других заинтересованих страна у доношењу одлука, текст Нацрта одлуке о буџету града Ужица (са инвестиционим делом) и другом пратећом документацијом, постављен је на интернет презентацији града Ужица:

<https://uzice.rs/javna-rasprava-nacrt-budzeta-2023/>

<https://uzice.rs/opsti-akti/>

<http://195.178.50.217/client/dashboard>

Учесници у јавној расправи могу своје предлоге, сугестије, примедбе, иницијативе и коментаре доставити Градској управи за финансије града Ужица на један од следећих начина: **1)** путем електронске поште, на e-mail адресу: [**ana.jovanovic@uzice.rs**](mailto:ana.jovanovic@uzice.rs)**; 2)** предајом предлога, сугестија и коментара на Инфо пулту (приземље Градске куће); **3)** поштом на адресу: Град Ужице, Градска управа за финансије, ул. Димитрија Туцовића 52, са назнаком: *За јавну расправу о Нацрту одлуке о буџету града Ужица за 2023. годину*.

Градска управа за финансије града Ужица надлежна је за давање информација у вези са областима на коју се односи предложени Нацрт одлуке о буџету града Ужица за 2023. годину.

**Отворени састанак представника надлежних органа Града и јавних служби са заинтересованим странама одржаће ће се у Великој сали Градске куће, ул. Димитрија Туцовића 52, Ужице, 01.12.2022. године, са почетком у 17.00 часова.**

По окончању јавне расправе Градска управа за финансије ће анализирати све предлоге, сугестије, примедбе, идеје и иницијативе, сачинити извештај о спроведеној јавној расправи и исти објавити на интернет страници града Ужица.